
IX-XVI АСРЛАРДА ХИТОЙ 
МУСУЛМОНЛАРИНИНГ МАМЛАКАТ 
ИЖТИМОИЙ, ИКТИСОДИЙ ВА 
МАДАНИЙ ХАЁТИДАГИ ИШТИРОКИ 

КУЛЬТУРНОЙ ЖИЗНИ СТРАНЫ B IX-XVI 

Аннотация: Маколада IX-XVI асрларда Хитойдаги 
ижтимоий-сиёсий, иқтисодий ва маданий шароит, ис- 
ломни Хитойда ёйилиши ва унинг маҳаллий муҳитга 
мослашуви, мусулмон халқларнинг мамлакат ижтимо- 
ий, иқтисодий ва маданий ҳаётидаги иштироки ҳамда 
уларнинг маҳаллий маданиятга уйғунлашув жараёнида 
таълим-тарбия ҳолати ҳақида маълумот берилган. Мам- 
лакатда тарафдорлари кўпчиликдан иборат буддавий- 
лик, конфуцийлик ва даочилик таълимотлари орасида 
уларнинг муштарак эътикодий қарашларига мослашиш 
орқали мусулмон жамоалари шакллангани ва бу жара- 
ёнида ўлка мусулмонлари ижтимоий ва диний ҳаётини 
тартибга солувчи — “Зу Тан” (“Хитойда яшаётган xo- 
рижлик”), “Фан Кэ” (“Маҳаллий мусулмонларнинг ав- 
лодлари”), “Фан Хуэ” (“Хорижликлар учун махсус мак- 
таблар”), “қозилик бўлими” (мусулмонларнинг диний 
ишларини ҳал қилиш учун масъул), “учлик маъмурия- 
ти” (имом, хатиб ва муаззиндан иборат бўлган ва мусул- 
монларнинг кундалик масалалари билан шуғулланган) 
каби 10 га яқин алоҳида ҳуқуқий тизимлар юзага келга- 
ни таҳлил қилинган. 

Тан, Сун, Юан ва Мин сулолалари ҳукмронлик 
даврларида ислом динининг Хитой бўйлаб ёйилиши 
ва ривожланишига доир фундаментал ўзгаришлар 
юз берганлиги аниқланган. Империал ҳукуматларнинг 
миллий ассимиляция сиёсатида фаол иштирок этиш 
орқали мусулмонларнинг сиёсий мақоми ўзгариб, улар 
Хитой маҳаллий фуқаросига айланганлиги очиб берилган. 
Мусулмонларнинг миллий ассимиляция сиёсатига жалб 
этилиши умумий қадрият, этика ва маросимларга 
асосланган янги миллий жамоаларни шаклланиши ҳамда 
ислом таълимоти ва фалсафасини Хитойнинг бошқа 

худудларига кенгрок таркалишига асос булганлиги 
тугрисида хулосалар берилган. 

Калит сузлар: Тан, Сун, Юан, Мин, Цин, дунган, 
давлат имтихонлари, “жанублик мусулмонлар”, 
“араблар дини” (Даши Жиао), “Арабистон дини” 
(Тианфан Жиао), “дунганлар дини” (Хуэй-Хуэй Жиао), 
“мусаффо ea хак дин” (Цинчжэнь Жиао), “Хитойда 
яшаётган хорижлик” (Зу Тан), махаллий мусулмонлар 
(Фан КЭ), хорижликлар учун махсус мактаб (Фан Хуэ), 
мусулмон тураргохи (Жиао Фанг), табака тизими 
(сему), козилик булими, “икки томонлама содиклик” 


Аннотация: В статье представлены сведения о соци- 
ально-политических, экономических и культурных ус- 
ловиях в Китае в IX-XVI веках, распространении исла- 
ма в Китае и ero адаптации к местной культуре, участии 
мусульманских народов в социальной, экономической, 
культурной жизни и образовательном процессе страны. 
Кроме того, в ней анализируется формирование мусуль- 
манских общин среди большинства последователей буд- 
дизма, конфуцианства и даосизма путем адаптации к их 
религиозным убеждениям, близким к содержанию ис- 
лама, и возникновения 10 отдельных правовых систем, 
таких как “Зу Тан” (“Иностранец, живущий в Китае”), 
“Фан Кэ” («Потомки местных мусульман”), “Фан Хуэ” 
(«Школы для иностранцев»), “Департамент Кади” (по 
разрешению религиозных дел мусульман), “Тройная ад- 
министрация” (состоящей из имама, хатиба и муаззина, 
занимающейся повседневными делами мусульман), ко- 
торые регулировали социальную и религиозную жизнь 
мусульман Китая. Было установлено, что в периоды 
правления династий Тан, Сун, Юань и Мин произошли 
фундаментальные изменения, способствовавшие рас- 
пространению и развитию ислама по всему Китаю. Бла- 
годаря активному политике по национальной ассимиля- 
ции политический статус мусульман изменился, и они 
стали коренными гражданами Китая. Был сделан вывод, 
что участие мусульман в политике национальной асси- 
миляции стало основой для формирования новых наци- 
ональных общин на основе общих ценностей, этики и 
ритуалов, а также для более широкого распространения 
исламских учений и философии в других частях Китая. 

Ключевые слова: Империя Тан, империя Сун, 
империя Юань, империя Мин, империя Цин, хуэй, 
государственные экзамены, “Мусульмане на юге”, 
“религия Даши” (Даши Жиао), “религия Аравии” 
(Тианфан Жиао), “религия Хуэй-хуэй” (Хуэй-Хуэй 
Жиао), “чистая и истинная религия” (Цинчжэнь Жиао), 
иностранец, живущий в Китае (Зу Тан), мусульмане 
иностранного происхождения (Фан Кэ), школы для 
иностранцев (Фан Хуэ), мусульманское сообщество 
(Жиао Фанг), кастовая система (сему), Департамент 
Кади, теория двойной лояльности. 


Abstract: The article presents information about the 
socio-political, economic, and cultural conditions in China 
in the 9th-1 6th centuries, the spread of Islam in China and its 
adaptation to the local culture, the participation of Muslim 
peoples in the social, economic, cultural life and educational 

process of the country. Also, it analyzes the formation of 
Muslim communities among the majority of followers of 
Buddhism, Confucianism, and Taoism by adapting to their 
religious beliefs, close to the content of Islam, and the 
emergence of 10 separate legal systems, such as “Zu Tang” 
(“Foreigner living in China” ), “Fang Ke” (“Descendants 
of local Muslims”), “Fang Hue” (“Schools for foreigners"), 
“Qadi Department” (for the resolution of Muslim religious 
affairs), “Triple Administration” (consisting of an imam, 
a khatib and a muezzin dealing with the daily affairs of 
Muslims), which regulated the social and religious life of 
Muslims in China. It was found that during the Tang, Song, 
Yuan, and Ming dynasties, fundamental changes occurred 
that contributed to the spread and development of Islam 
throughout China. Thanks to an active policy of national 
assimilation, the political status of Muslims changed, 
and they became the indigenous citizens of China. It was 
concluded that the participation of Muslims in the policy of 
national assimilation became the basis for the formation of 
new national communities based on common values, ethics, 
and rituals, as well as for the wider dissemination of Islamic 
teachings and philosophy in other parts of China. 

Key words: Tang dynasty, Song dynasty, Yuan dynasty, 
Ming dynasty, Qing dynasty, hui, imperial examinations, 
“Muslims in South”, “religion of Dashi” (Dashi Jiao), 
“religion of Arabia” (Tianfang Jiao), “religion of Hui- 
Huis” (Hui Hui Jiao), "pure and true religion" (Qingzhen 
Jiao), foreigner living China (Zhu Tang), foreign-born 
muslims (Fan Ke), schools for foreigners (Fan Xue), muslim 
community (Jiao Fang), caste system (semu), Department of 
Qadi, Theory of double loyalties. 


КИРИШ 


Бугунги кунда жахонда юзага келаётган глобал 
ижтимоий муаммоларни хал килиш зарурати 
кенг микёсда эътикод килувчиларга эга ислом 
динининг дунё бўйлаб таркалиш тарихи ва турли 
халклар томонидан кабул килиниш тенденциясини 
ўрганишни мухим вазифа килиб кўяди. Ислом 
динига хос бунёдкорлик гоялари билан бир 
каторда, у кириб келган минтакада карор топган 
умуминсоний кадрият ва анъаналарни тадкик 
этиш, ухшаш жихатларни кўрсатиб бериш мазкур 
худуддаги этник гурухларнинг узаро багрикенглик 
ва келишув асосида тинч-тотув яшашларига хизмат 
килади. 

Шаркий Ocué минтакасида ислом динининг 
таркалиши буйича Урта acp мусулмон алломаларининг 
тарих, география, астрономияга оид асарлари 
билан бирга, Хитой, Корея, Япония архивларида 
куплаб тарихий солнома ва сафарномалар сакланиб 
келмокда. Ислом тарихининг Корея яриморолидаги 
Х-ХШ асрлар (Эрназаров O., 2018:74-80) ва 
Япониядаги ХХ асрларга оид тарихи (Эрназаров O., 
2017:74-84) вокеа-ходисаларга бой булса, мусулмон 
жамоаларининг Хитойдаги фаолияти тарихан ва 
мазмунан узига хослиги билан ажралиб туради. 

ТАХЛИЛ 


Ислом динини Хитойга кириб келиши УП 
асрнинг Урталарига бориб такалади. Мазкур асрдан 
кейинги бир минг уч юз йиллик тарих давомида, 
яъни, Тан (Tang dynasty), Сун (Song dynasty), Юан 
(Yuan dynasty), Мин (Ming dynasty), Цин (Qing 
dynasty) сулолалари хукмронлиги Ba Республика 
бошкаруви (1911-1949) даврида Хитойдаги 
мусулмонлар микдори 20 миллионга етди. Ислом 
дини мазкур турли тарихий даврларда бир неча 
номлар билан аталди: Тан сулоласи даврида “Dashi 
Лао”! (“араблар дини”), Мин сулоласи даврида 
“Tianfang Jiao” (Арабистон дини) ёки “Hui Hui Лао”? 
(“хуэйлар дини”), Мин сулоласи хукмронлигининг 
охири ва Цин сулоласи хукмронлигининг илк 
даврида “Qingzhen Лао” (мусаффо ва хак дин), 
Республика даврида “Нш Лао” (“хуэйлар дини”). 
1949 йилда Хитой Халк Республикаси ташкил 
топгач, 1956 йилда Давлат Кенгаши “Ислом номи 
хакидаги Карор” (“Notice Concerning the Name of 
Islam” )Hu эълон қилди ва унда қуйидагилар қайд 
этилди: “Ислом жаҳон динидир. “Ислом” ушбу динга 
нисбатан ишлатиладиган умумий халқаро атама 
ҳисоблангани учун, бундан буён, у “хуэй дини” деб 
эмас, балки, оддийгина “ислом” деб номлансин” 
(Shoujiang Mi, Jia You, 2004:3-4). Шундан кейин 
“ислом” тушунчаси бутун Хитой бўйлаб умумий 
равишда кўлланила бошланди. Бугунги кунга 
келиб, Хитойдаги 56 этник гурух орасидан ўнтаси 
ислом динини миллий эътикод сифатида кабул 
қилган. Булар — дунган (хуэй), уйғур, қозоқ, дунсян 
(dongxiangs), қирғиз (khalkhas), салар, тожик, ўзбек, 
баоан ва татарлардир. Шу билан бирга, Хитойдаги 
мўғуллар, тибетликлар, баи ва даилар ичида ҳам оз 
сонли мусулмонлар мавжуд. 

Тарихий нуқтаи назардан, Тан ва Сун сулолалари 
ҳукмронлик йиллари ислом динининг Хитойдаги 
тарихи учун дастлабки давр ҳисобланади. Ўша 
пайтда, Хитойдаги мусулмонлар асосан Арабистон, 
Эрон ва бошқа ўлкалардан келган савдогар, 
ҳарбий ва элчилардан иборат эди. Улар Хитойга 
келган вақтлари ўз динлари ва турмуш тарзларини 
сақлаган ҳолда маҳаллий шаҳарларга ўрнашиб, 
жамоавий тарзда яшаб келишган. Хитойга келган 
мусулмонларнинг асосий мақсади диний тарғибот 
ишларидан кўра савдо фаолияти билан шуғулланиш 
бўлгани сабабли ҳам ҳукмрон доиралар томонидан 


' Хитой тарихида “Dashi” тушунчаси орқали араблар кўзда 
тутилган, шу сабабли Тан даврида ислом маҳаллий аҳоли 
тилида “араблар дини” деб юритилган. 

Мин сулоласи даврида ислом динига мансуб барча этник 
гуруҳлар умумий тарзда “ҳуэй” деб аталгани боис исломга 
нисбатан “ҳуэйлар дини” тушунчасини ишлатиш кенг 
тарқалган. 

каршиликка учрамасдан, балки уларга шахарларда 
ўрнашиб, махаллий хотин-кизлар билан оила 
куришликка рухсат берилган. Хитойда доимий 
яшаш хукукини кўлга киритган мусулмонлар “Зу 
Тан” (Zhu Tang) — “Хитойда яшаётган хорижлик” 
деб аталганлар. “Зу Тан”лар сони махаллий аёлларга 
уйланишлари хисобига ортиб, уларнинг авлодлари 
“Фан Ko” (Fan Ke) — махаллий мусулмонлар 
сифатида кабул килинган. Натижада, мухим алока 
йулларида жойлашган катта шаҳар ва портларда 
мусулмонлар сони кўпайиши таъсирида кичик 
мусулмон жамоалари шаклланди. Диний ибодат 
ва маросимларни бажариш учун тугилган эхтиёж 
сабабли улар савдо шахарларида масжидлар бунёд 
эта бошлаганлар. Бугунги кунга кадар сакланиб 
колган Тан сулоласи даврига тегишли Гуанжоудаги 
“Хуаишенг”, Шимолий Сун сулоласи хукмронлиги 
даврига оид Цюаньчжоудаги “Кингжинг”, Жанубий 
Сун сулоласи даврига доир Янчжоудаги “Хианхе” 
ва Юан сулоласи даврига мансуб Ханчжоудаги 
“Фенгхуанг” каби масжидлар Хитойдаги кадимги 
турт масжидлар сирасига киради (Shoujiang Mi, Ла 
You, 2004). 

Хорижий савдогарлар фаолияти ривожланган 
Тан ва Сун сулолалари хукмронлиги даврида кўплаб 
араб ва форс тижоратчилари Хитойда доимий яшаб 
колишган. Сун сулоласи императорларидан Зхенгхе 
(Zhenghe, 1111-1118) хукмронлиги даврида дастлабки 
махаллийлашган мусулмонларнинг бешинчи 
авлоди хаёт кечирган. Айни вактда, Сун хукумати 
мусулмонларнинг мерос билан болик масалаларини 
тартибга солиб турувчи махсус “Махаллийлашган 
мусулмонларнинг бешинчи авлоди учун мерос 
конуни”ни ишлаб чиккан. Уз навбатида, жамият 
анъанавий хаёт тарзига мослашиш максадида, Сун 
сулоласи хукмронлиги даврида махаллийлашган 
мусулмонлар Хитой маданияти ва таълимини 
ижобий шаклда ўзлаштиришга киришганлар. Шу 
максадда, мусулмонлар кўпчиликни ташкил килган 
Гуанчжоу ва Цюаньчжоу шахарларида “Fan Xue” 
— хорижликлар учун махсус мактаблар ташкил 
килинган. У ерда асосан махаллийлашган мусулмон 
фарзандлари таълим олишган. Шу ўринда айтиш 
жоизки, бу каби мактаблар факат махаллий хукумат 
махкамаси рухсатидан сўнг ўз фаолиятини бошлаши 
мумкин бўлган. Аслида, махсус мактабларни 
ташкил килишдан хукуматнинг асосий максади 
— мусулмон фарзандларига анъанавий хитой 
маданиятини ўргатиш оркали, имкон даражасида 
Te3pOK, уларга жамиятга мослашишлари учун 
кўмак беришдан иборат эди. Бундан ташкари, 
махкама махсус мактаблар фаолиятига рухсат 
беришда мусулмонларнинг амалдаги хукумат 

олиб бораётган сиёсатдан кай даражада вокиф 
эканлигини аниклашга алохида эътибор каратиб, бу 
борада империал имтихонларни жорий килган. Сун 
хукумати Тан хукумати сингари баъзи предметлар 
бўйича империал имтихон топширилишини 
ташкил этиб, Хитойдаги хорижликлар ва уларнинг 
зурриётларига доимий истикомат килишга рухсат 
берган (Shoujiang Mi, Jia You, 2004:6-7). 

Хитой турли сулолалар бошкарувида бўлган 
вактларда давлат (империал) имтихонлари 
конфуцийлик ғояларига асосланган таълим 
тизимининг ажралмас қисми ҳисобланган ва 
унда иштирок этиб, юкори ўринларни эгаллаган 
талабгорлар давлат идораларида фаолият кўрсатиш 
имконияти ҳамда нуфузли ижтимоий мавқега эга 
бўлишган. “Кэцзюй тизими” деб ҳам номланган 
мазкур давлат имтиҳонлари 1300 йил давомида (605- 
1905 йй.) амалда бўлиб, ўлкада хукмронлик қилган 
империяларни марказий ҳокимиятга эга бўлишида 
муҳим ўрин тутган. Давлат имтиҳонлари уч боскичда 
ўтказилиб, провинция ва минтақа миқёсидаги 
босқичларда ғолибликни қўлга киритганлар уч 
йилда бир маротаба империя пойтахтида ташкил 
қилинадиган учинчи — “цзиньши” (олий) босқичида 
куч синашганлар (Elman В., 2000). Табиийки, 
Тан сулоласи даврида империянинг ижтимоий- 
сиёсий, маданий ва иқтисодий ҳаётида фаол ҳаёт 
кечираётган мусулмонларга ҳам мазкур давлат 
имтиҳонларида иштирок этиши ҳуқуқи берилган. 
847 йилда ўтказилган давлат имтиҳонларида араб 
миллатига мансуб мусулмон киши энг юкори босқич 
ғолиби, деб топилган. 

Хитойда ислом динининг тарқалишига 
оид тарихий жараёнлар ҳақида сўз юритганда, 
мусулмонлар ва туб ерлик аҳоли ўртасида никоҳ 
алоқаларини боғланиши энг кўп тўхталинадиган 
мавзу саналади. Маълумки, Хитойдаги 
мусулмонларнинг дастлабки авлоди орасида 
аксарияти ёлғиз келишган. Улар бадавлат ҳамда 
юқори ижтимоий статусга эга эдилар, шу боис 
миллатлараро никоҳга киришиш умуман олганда, 
улар учун деярли қийинчилик туғдирмаган. 
Қолаверса, улар ижтимоий келиб чиқиши турли — 
оддий, амалдор, ҳатто, ҳукмдор оилаларига мансуб 
қизлар билан турмуш курганлар. Ўз навбатида, 
айрим мусулмон қизлари мусулмон бўлмаган 
эркакларга ҳам турмушга чиққанлар, албатта, бу 
жараён улар ислом динини қабул қилган ҳолатда 
юз берган (Shoujiang Mi, Jia You, 2004:8). Бундай 
ҳолат эса бевосита Хитойдаги мусулмон аҳоли сони 
ўсишига туртки бўлган. 

Хитойдаги мусулмон аҳоли сонининг ошиши 
омилларидан яна бири хизматкор сақлаш саналади. 

Чунки, Сун сулоласи хукмронлиги даврида ерларни 
бирлаштириш жараёни кенг таркалди, натижада, ўз 
ерларидан махрум бўлган баъзи ижарачи-дехконлар 
ўзларининг моддий холатларини тиклаш максадида 
бой ёки амалдорлар хонадонидан “бошпана” излашга 
тушдилар. Бинобарин, баъзи дехконлар эса мазкур 
вазият асносида мусулмон оилаларидан иш топишга 
эришиш билан бир каторда, ислом динини хам кабул 
қилдилар (Shoujiang Mi, Jia You, 2004:8). Хулоса 
килиб айтганда, Тан ва Сун сулолалари хукмронлиги 
даврида мусулмонлар ижтимоий ҳаётнинг барча 
соҳаларида ўз ўринларига эга бўла бошладилар, 
мусулмон аҳолининг сони ортиши эса Хитойда янги 
этник гуруҳ — “ҳуэй”ни шаклланишига олиб келди. 

“Хуэй” атамаси илк бор Шимолий Сун сулоласи 
ҳукмронлиги даврида (960-1127) Шен Куонинг 
“Тушда ёзилган эслатмалар” (“Meng Xi Ві Тап” — 
“Notes Written in Dream”) номли китобида учрайди. 
Унда Тан сулоласи даврида Хитойга кириб келган 
“хуэй” этник гурухи хакида зикр килинган. Майкл 
Диллоннинг фикрича, “тарихда Хитойга кириб 
келган барча мусулмон халклар умумий тарзда 
“хуэй” деб аталган. Аммо масалага аник фактлар 
асосида ёндашилса, бу тушунча асли Марказий 
Осиёлик, туркий ва форсий забон мусулмон элат, 
яъни дунганларни ифодалаган” (Dillon M., 1999:3). 
Аслида, Тан ва Сун сулолалари хукмронлиги даврида 
“хуэй”лар этник гурух сифатида мавжуд бўлмаган. 
Балки Жанубий Сун сулоласи хукмронлигидан 
бошлаб (1127-1279), “хуэй” номи мамлакатнинг 
карбий кисмидаги мусулмонлар ва уларнинг яшаш 
жойларига нисбатан кўлланилган тушунчага 
айланди. 

Юан сулоласи даврида, Хитой ва Марказий 
Осиё ўртасидаги алокаларнинг ривожланиши 
ғарбий чегараларга қўшни ҳудудлардан кўп сонли 
мусулмонларни Чин юртига келишига туртки бўлди. 
Шундан кейин “ҳуэй” атамаси билан Марказий 
Осиё, Эрон ва Арабистондан Хитойга кўчиб 
келган барча мусулмон гуруҳлар ифодаланди. Юан 
сулоласи ҳукмронлигининг дастлабки даврларида 
денгиз йули орқали келган мусулмонлар “жанублик 
мусулмонлар” (“Nan Fan Hui Hui” – “Muslims in 
South") деб номланган. Зоу Mu (Zhou Mi) томонидан 
таълиф этилган “Гуи Хин За Ши” номли асарда 
айтилишича, “Янцзе дарёсининг жанубий киргогида 
кўпчиликни ташкил килган “хуэй”лар Хитойнинг 
марказий кисмида утрок хаёт кечиришган”. 
Император Хианзун (Emperor Xianzong, 1209-1259) 
хукмронлигининг иккинчи йилидан бошлаб “хуэй” 
атамаси расмий ном сифатида кулланила бошланди. 
Шу тарзда Юан сулоласи даврига келиб, бу arama 
Хитойнинг марказий худудида яшаган алохида 

мусулмон этник гурух, яъни, хитой тилидаги 
адабиётларда “huihui”, инглиз тилидагиларда “hui”, 
рус ва Узбек тилларидаги асарларда эса “дунган” 
номи билан юритилувчи миллатни ифодалаган. 

Юан сулоласи хукмронлиги даврида (1279- 
1368) Ғарбга йуналган мугулларнинг харбий 
юришлари турли этник гурухларни Шаркка 
кўчиб Утишларига олиб келди. Айтиш мумкинки, 
бу давр Тан ва Сун сулоласи хукмронлигидан 
кейин мусулмонлар нисбатан кенг таркалган давр 
хисобланади. Хитойшунос олим Рафаэл Исроили 
(Raphael Israeli) бу даврда Хитойда мусулмон ахоли 
4 миллионни ташкил килинлиги хакида маьлумот 
берган (Israeli R., 2002:285). Уларга махаллий 
аёлларга уйланишга рухсат берилди, натижада, 
ислом дини вакиллари сони ортиши янги босқичга 
кўтарилди. Юан сулоласи даврида амалда бўлган 
табақа тизими — “Сему” мусулмонларни иқтисодий 
жиҳатдан янада ривожланиши учун қулай шароит 
яратди. Улар кўплаб жабҳаларда муайян имтиёзлар, 
жумладан, маҳаллий ҳукумат идораларида ишлаш ва 
паст миқдордаги солиқ тўловлари тўлаш имконига 
эга бўлишди. 

Юан сулоласи давридаги мусулмонларнинг 
ўзига хос жиҳати уларнинг мамлакат бўйлаб кенг 
ёйилганлиги ҳамда давлат бошқаруви масалаларида 
ҳам иштирок этганликларида намоён бўлади. Шу 
жиҳатдан, улар Юан ҳукуматини ташкил топиши 
ва давлат бошқарув ишларини йулга қўйишда 
қўшган ҳиссалари туфайли маҳаллий ҳукмдорлар 
ишончини қозонганлар. Қолаверса, улар мазкур 
ҳизматлари эвазига катта эътибор ва мол-мулк 
соҳибига айландилар. Юан мўғуллар тарафидан 
таъсис этилган империя номи булса-да, унда 
мусулмонлар ўзларининг ҳарбий ва фуқаролик 
мавкеларини сақлаб қолганлар. Хитойлик атоқли 
тарихчи, профессор Тин-суэ Ву (Ting-hsueh Wu) 
фикрича, Юан империяси ҳукмронлигида Пекиндаги 
қироллик маҳкамасининг ўттиздан ортиқ юқори 
мартабали мулозимлари ва тўққизта провинциянинг 
ҳокимлари ислом дини вакиллари саналган (Kenneth 
М., 1993:348). 

Юан-мугул ҳукуматида обрў-эътиборга сазовор 
бўлган мусулмонлардан бири Саид Ажаллдир. 
Унинг тўлиқ исми Саид Ажалл Шамсиддин Умар 
ал-Бухорий (1211-1279) бўлиб, ота-боболари 
Чингизхон томонидан Бухоро ишғол этилиши 
оқибатида асир қилиниб Хитойга олиб келинган. 
Хитойшунос олим Жорж Леин (George Lane) у 
ҳақида “отаси Камолиддин, бобоси Шамсиддин 
Умар ал-Бухорий” (Lane С., 2014:8) эканлигини, 
Хитойда ислом дини тарқалиши тарихини ўрганиш 
бўйича етук мутахассис Маршал Брумхол (Marshall 

Broomhall) эса “асли бухоролик, айтишларича, 
Муҳаммад пайғамбарнинг 27-авлоди саналади” 
(Broomhall M., 2012:127) дея маълумот берган. Саил 
Ажалл асир инсоннинг фарзанди бўлишига қарамай, 
заковати ва ҳарбий маҳорати сабабли Юан ҳукумати 
унга кўплаб масъулиятли вазифаларни ишониб 
топширган. Пекиндаги ҳукумат маҳкамаси ходими, 
империя солиқчиси (Walker Т, 2006:127) каби бир 
қатор юқори лавозимларда фаолият юритгач, у 
1272 йилда Сычуань (Szechwan — Sichuan) куролли 
кучлари бош қўмондони ва провинция ҳокими 
этиб тайинланган. Икки йилдан сўнг эса у Юннань 
провинцияси ҳокими сифатида фаолият бошлаган. 
Унинг Юннаньдаги оқилона бошқаруви натижасида 
аҳоли орасида хитой қонунлари, таълими ва қишлоқ 
хўжалигини услубларини такомиллашди ва хитой 
маданияти жануби-ғарбий ҳудудларга ёйилди. 
Шунингдек, Саид Ажалл ўз бошқаруви давомида 
аҳоли ўртасида этник ва диний тенгликни илгари 
сурганлиги, айниқса, Юннань провинциясидаги 
илк конфуцийлик ибодатхонаси барпо этилиши 
таъсисчиси бўлганлиги билан ном қозонган. 

Юан империя даврида ўлкадаги мусулмонлар 
нафақат сиёсий ва ҳарбий жабҳада, балки 
ҳунармандчилик борасида ўз салоҳиятларини 
кўрсатган ҳолда мамлакат ижтимоий, маданий ва 
иқтисодий ҳаётида муҳим ўрин тутганлар. Зеро, 
мўғуллар истилосидан сўнг Хитойга кўчиб келган 
мусулмонлар орасида ҳунармандлар кўпчиликни 
ташкил қилган. Масалан, ХШ асрда Марказий 
Осиёдаги йирик шаҳарлардан бири Хоразм мўғуллар 
тарафидан ишғол қилиниб, шаҳар вайрон этилгач, 
100.000 дан ортиқ ҳунарманд, Самарқанд жангидан 
сўнг асирга тушган 30.000 дан зиёд мусулмон 
ҳунармандлар Хитойга кўчирилиб, у ердаги турли 
шаҳарларга жойлаштирилган. 

Мазкур жараёнда шуни алоҳида таъкидлаш 
жоизки, Хитойга кўчириб келинган мусулмонлар 
орасида илм-фан вакиллари ҳам бўлиб, Юан ҳукумати 
уларнинг илмий салоҳиятига ишонч билдирган 
ва уларни махсус таъсис этилган бўлимлардаги 
муҳим лавозимларга тайинлаган. Масалан, тиббиёт 
соҳаси бўйича ташкил қилинган “Гуанг Ҳуи Си”, 
таржимонлик фаолияти билан шуғулланувчи “Ҳуи 
Гуо Зи Жиан”, астрономия ва тақвим илмига доир 
“Ҳуи Си Тиан Жиан” бўлимларида мусулмон 
олимлар муайян муваффақиятларга эришдилар. 
Шунингдек, мусулмонлар орасидан етишиб чиккан 
астроном Жамолиддин ва Камолиддин, ҳарбий 
муҳандис Аълоуддин ва Исмоил, архитектор 
Ихтиёриддин, табиб Далима, лингувист Ҳалилуддин 
каби олимлар ҳукумат томонидан ташкил қилган 
бир қатор илмий институтларга жалб қилиниб, у 

ерда улар ўз мутахассисликлари бўйича экспертлик 
фаолиятини олиб боришган. 

Мусулмонларнинг Еарбдан кириб келиши 
давом этгани сари ислом дини Хитойнинг ички 
худудларида янада кенгрок таркалди. Аммо, Тан 
ва Сун сулолалари хукмронлиги даврида амалдаги 
“Фан Фанг” — “хорижликлар тураргохи” тизими 
Юан сулоласи даврида диний ва этник масалаларни 
ечишда самарасиз шаклга айланди. Шу боис 
мусулмонларни ички, яъни диний ишларини хал 
килиш учун масъул — “козилик бўлими” таъсис 
этилди. 

Ушбу “козилик бўлими” таркиби бир неча 
козилардан иборат бўлиб, улар турли байрам ва 
тантаналарда император хаккига дуо килиш, жамоат 
намозини ўкиб бериш, диний, ижтимоий масалаларни 
хал килиш ишлари билан шугулланишган. Колаверса, 
ўша вактда, кози хукуматнинг расмий вакили 
сифатида мусулмонлар орасида нуфузли ўринга 
эга бўлган. Чунки Юан хукумати козилик тизими 
хусусида махсус карор чикариб, унда козиларнинг 
вазифалари белгиланган ва ушбу вазифалар сирасига 
Хитойдаги мусулмонларни бошкариш ваколати хам 
киритилган. 

Юан сулоласи хукмронлигининг охирларига 
келиб, “козилик бўлими” бекор килинган бўлса-да, 
аммо амалиётда козилар фаолияти сакланиб колган. 
Факат улар аввал бўлгани сингари мамлакатда 
ўтказиладиган анъанавий байрам ва тантаналарда 
расмий хукумат вакили сифатида иштирок этмай, 
балки мусулмонларнинг кундалик хаётларига 
доир масалаларда шаръий хукм чикариш билан 
чекланганлар. 

Юкоридаги маълумотлардан келиб чикиб айтиш 
мумкинки, козилик тизимини Хитой мусулмонлари 
орасида татбик килиниши ўлкада ислом динининг 
янада ёйилиши ва ривожланишига йўл очди. Зотан, 
Юан сулоласи даврида козилар мусулмон бўлмаган 
давлат амалдорлари билан ўзаро якин муносабатларда 
бўлганликлари, кейинчалик, Мин ва Цин сулолалари 
даврида мусулмон олимлари томонидан илгари 
сурилган “икки томонлама содиклик” — “Аллох 
хамда хукмдорга итоат” тамойилига назарий асос 
бўлиб хизмат килди. Шу билан бирга, мусулмон 
ахолининг махаллий хаётдаги тўлаконли иштироки 
шароитида “козилик тизими” тугатилиб, “учлик 
маъмурияти” тизими жорий этилди. Ушбу янги 
тизим имом, хатиб ва муаззиндан иборат бўлган 
ва мусулмонларнинг кундалик масалалари билан 
шугулланган?. Бу тизим “хитой исломи” тушунчаси 
? Инглиз тилидаги хорижий адабиётларда “учлик маъмурия- 

ти” деганда имом, хатиб ва муаззин назарда тутилган. Ваҳо- 


ланки, мусулмон урфи ва адабиётларида аслида имом ва ха- 
тиб бир маънога эга. 

юзага келишининг ифодаси бўлиб, хатто, мусулмон 
ўлка ва минтакаларда хам кам учрайдиган холат дея 
бахоланган (Shoujiang Mi, Jia You, 2004:26). 

Юан сулоласи хукмронлигининг сўнгги 
даврида татбиги бекор килинган козилик тизими 
урнини, эндиликда хорижий эмас, ерлик мусулмон 
тураргохларини ифодаловчи “Жиао Фанг” тизими 
эгаллади. Бирор расмий шаклга эга булмаган 
“Жиао Фанг” на ижрочи ва на муайян ижро этувчи 
муассасага буйсунмаган холда империя таркибидаги 
мусулмонларнинг диний фаолиятларига алокадор 
масалалар билан шугулланувчи диний ташкилот 
хисобланган. 


НАТИЖА 


Юан сулоласи даврида мамлакатнинг кайси 
кисмида мусулмонлар тупланган булса, уша ерга 
масжидлар курилиши одатга айланган. Айни 
пайтда, уларнинг диний саводларини чикаришда 
хам масжидлар муҳим роль ўйнаган. Бирок, 
мусулмонлар тупланиб ибодат киладиган жойлар 
“масжид” деб номланмаган, балки у турли номлар 
билан аталган: “Li Bai Si” — “Ибодат уйи”, “Hui 


Hui Si" — “Хуэйлар ибодатхонаси”, “Hui Hui 
Tang” — “Хуэйлар зали”, “Zhen Jiao Si” — “Вахий 
дини ибодатхонаси” Ba “Qing Jing Si” — “Аник Ba 


тоза маъбад”. Тан Ba Сун сулоласи хукмронлиги 
даврига нисбатан Юан сулоласи вактида масжидлар 
функцияси диверсификациялашди, яъни турли 
Tycra кирди. “Жиао Фанг” — “мусулмон тураргохи” 
тизимини шаклланиши эса мазкур жараёнларни 
янада жадаллаштириб юборди. Шу туфайли хам Юан 
сулоласи охири ва Мин сулоласи хукмронлигининг 
бошида Хитойда кўп сонли масжидлар бунёд этилган. 
Улардан бугунги кунга кадар сакланиб колганлари 
куйидагилар: Ханчжоудаги Зен Жиао (Zheng Лао) 
масжиди, Шанхай ($һапрһа1)даги Сун Жиан (Song 
Jiang) масжиди, Кунмин (Киптіто)даги Нан Ченг ва 
Йонг Huan масжидлари, Фучжоу (Еџғћоџ)даги Кинг 
Зен масжиди, Цинчжоудаги Зен Жиао масжиди, 
Нанкин (Nanjing)aru Жинг Kye масжиди, Цзинань 
(Лпап)даги Буюк жанубий масжиди, Пекиндаги Нуи 
Жие ва Донг Си масжидлари. 

Дарҳақиқат, Юан империяси даврида 
мусулмонлар жамиятда мўғуллардан кейин иккинчи 
ижтимоий мавқега эга бўлиш орқали ислом дини 
вакиллари орасида ўз диний таълимотларига 
мос ҳаёт тарзини саклаб қолган бўлсалар-да, 
баъзи жабҳаларда мўғул қарашларига мувофиқ 
иш кўриш мажбуриятида қолганлар. Масалан, 
Чингизхон ва ундан кейинги Юан императорлари 
мўғул анъаналари учун “янгилик” бўлган бир 
қатор исломий урф-одатларни, хусусан, чорва 

молларини курбонлик келтириш, халол таомлар 
истеъмол килиш, угил болаларни хатна килишни 
таъкик куйганлар (Dillon M., 1999:24). Юан 
императорлари мусулмонларни ижтимоий тасниф 
буйича мугуллардан кейин туришини даъво килиб, 
ислом дини вакиллари “халол” ёки яхудийлар 
“кошер” эмас, балки мўғул таомланиш анъаналарига 
эргашишларини талаб қилганлар (Elverskog J., 
2010:228). Хитойдаги ислом тарихига оид бир 
қатор тадқиқотлар муаллифи Майкл Диллоннинг 
келтиришича, Юан империяси таркибидаги сему 
ижтимоий қатлами орасидан фақат мусулмон 
ва яҳудийлар “биз мўғул таомларини истеъмол 
қилмаймиз” дея эътироз бирдириб келганлар. Бунга 
жавобан Чингизхон “биз сизларни Осмон ёрдами 
билан тинч ҳаётда қарор топдириб қўймадикми? Сиз 
бизнинг қулимизсиз. Шундай экан бу борада қандай 
сизларда ҳуқуқ бўлсин” маъносида жавоб бериб, 
куй суйган жиноий жавобгарликка тортилишини 
эълон қилган. Кейинчалик Хубилайхон “ночор 
инсонларга машаққат тугдириши”ни сабаб ўлароқ 
келтириб, мусулмон ўғил болаларни хатна қилишни 
ҳам таъқиқлаб қўйган (Leslie D., 1998:12). Албатта, 
Хитойдаги мусулмон аҳоли бу каби таъкикларга 
қарамай ҳалол таомлар истеъмолига яширинча амал 
қилишни давом эттирганлар. 

Демак, юқоридагилардан келиб чиқиб айтиш 
мумкинки, Юан даврида мусулмонларни фаол 
ижтимоий, сиёсий, маданий ва ҳарбий хизмат 
кўрсатганлари жамиятда муҳим қатлам сифатида 
шалланиши ҳамда кейинги ҳукмрон сулола Мин 
империясида мавжуд анъаналарга уйғунлашувида 
бирламчи омилга айланди. Мин сулоласи 
ҳукмронлиги бошланганда Хитойга ислом дини 
тарқалганлигига етти асрга яқин вақт бўлган 
эди. Шу давргача Хитойда истиқомат қилган кўп 
сонли мусулмонлар исломга ишончли пойдевор 
қўйган бўлсалар-да, мазкур етти юз йил давомида 
мусулмонлар ўзларининг тили, урф-одати, ахлоқий 
меъёрларига содиқлик кўрсатган ва маҳаллий хан 
халқи анъаналарига тўлиқ уйғунлашмаган ҳолда 
“ажнабий” мақомини сақлаб келаётганди. Мин 
сулоласи даврида ташқи таъсирнинг йуколиши ва 
мусулмон миграциясининг тўхташи натижасида 
Хитойда ислом дини тарафдорлари тадрижий 
равишда “бегона” мақомини йукотиб, Хитой 
фукаросига айландилар ва уларнинг турмуш тарзи 
аста-секин хитойлаша бошладилар. 

Исломшунос олим Давуд С.М. фикрича, мазкур 
интеграция жараёнининг энг ёрқин намунаси 
мусулмонларнинг хитойча фамилияларни қабул 
қилиши бўлган: “Хитойлик аёлларга уйланган кўплаб 
мусулмон эркаклар ўз исмларини турмуш Уртоклари 

исм-шарифларига мослаштирганлар. Куп холатларда 
мусулмонлар асл исмларига якин талаффуздаги 
хитойча номларни ихтиёр килганлар. Масалан, “Ма” 
фамилияси таникли хитой оиласига тегишли бўлиб, 
кўплаб тарихий шахслар “Ма” деб номланган. 
Исмлари “м” харфи билан бошланган аксарият 
мусулмонлар баъзида талаффузи ўхшашлиги, 
баъзида “Ма” феъли отларга нисбатан ишлатилиши 
ва мусулмонлар отларни яхши кўришлари сабабли 
“Ma” исмини танлаганлар” (Kenneth M., 1993:348). 
Шунга кўра, Хитойнинг шимоли-гарбий кисмида 
куплаб мусулмонлар “Ма” исми билан номланган ва 
айни вазиятдан келиб чикиб, уларда “Унта мусулмон 
орасида туккизта Ма” ибораси кенг таркалган. Уз 
навбатида, мусулмонлардаги Мухаммад, Мустафо, 
Мурод, Масъуд каби исмлар хитойча Mo, Man ва 
Му фамилияларига мослаштирилган. Колаверса, ўз 
исмларининг хитойча эквивалентини учратмаган 
мусулмонлар исмларига якин талаффуз килинган 
хитойча харфлар билан аталишган. Мисол учун, Та 
— Довуд ва Тохир, Саи — Саид ва Саъд, Ха — Хасан, 
Хо — Хусайн, Тинг — Жалолиддин, Шамсуддин, 
Камариддин, На — Носир ва Накоиб, Ша — Салом, 
Солих, Сохиб, Аи — Исо ва Амин исмларини 
ифодалаш максадида кўлланилган. 

Мин империяси томонидан юритилган 
“хитойлаштирув” сиёсатининг яна бир жихати, 
император Чжу Юаньчжан (1328—1398, Zhi 
Yuanzhang — шахсий исми, Хунъу — Hongwt — 
императорлик номи, Мин Тай-цзу — Min Tàizü 
— вафот этгандан кейинги номланиши) жорий 
килган “Мин кодекси”нинг 122-моддасига кўра, 
мўғул ва сему таркибига кирган марказий осиёлик 
мусулмон эркак ёки аёллар маҳаллий хан миллати 
вакили билан турмуш қуриши мажбурий саналган 
(Farmer Е., 1995:82). Бинобарин, этник озчиликка 
нисбатан мажбурий никоҳ орқали “уйғунлаштириш” 
сиёсатини юритганлигига қарамай, Мин 
ҳукуматининг ислом дини ва мусулмонларнинг 
кундалик эҳтиёжларига ёндашуви бағрикенгликка 
асосланганди. Зотан, турли этник гуруҳга мансуб 
мусулмонлар ханлар билан никоҳ муносабатларига 
киришиш мажбуриятини ҳисобга олмаганда эътиқод 
эркинлигининг кўплаб қирраларини амалга ошириш 
имкониятига эга эдилар. Ваҳоланки, этник турфа 
хилликаро никоҳ жараёни хан миллатига мансуб 
инсонларнинг ислом динини қабул қилиши ва 
ўлкадаги мусулмонлар сонини ортишига хизмат 
қилди. 

Мин империяси пойтахти Пекинда яшаган 
мусулмонлар ҳам туб хитойликлар каби эътикод 
эркинлигига эга бўлиб, оддий фуқаро сифатида ислом 
динига тааллуқли урф-одатларни амалга оширишда 

бирор монеъликка учрамаганлар. Айни пайтда, 
хукумат монийлик ва христианлик “ноконуний ва 
бузгунчи”, ислом ва яхудийлик эса “конуний ва 
конфуцийлик мафкурасига мос таълимот” эканлиги 
тугрисида карор чикарган (Leslie D., 1998:15). Бу 
даврда мусулмонларнинг диний эркинликка эга 
булганлигини анъанавий архитектура анъаналарига 
асосланган масжидлар барпо этилганлигида кузга 
ташланади. Масалан, бугунги кундаги Хитойдаги 
энг машхур Сиань буюк масжиди (Huajuexiang 
Мозаче) айнан Мин даврида бунёд этилган. Албатта, 
манбаларда мазкур масжидга тамал тоши куйилиши 
742 йил, яъни Тан империяси хукмронлиги вакти 
дея кайд этилса-да, Мин империяси давомида, 
1392 йил мусулмон адмирали Зенг Хэ (Zheng 
Не) ташаббуси билан хозирги куринишда кайта 
реконструкция килинган. Императорлик саройи 
ва махаллий будда ибодатхоналари дизайни 
асосида курилганлиги, кенг ховли ва ибодат залига 
элтувчи узун йулаги билан замонавий туристлар 
учун ушбу масжид “хитой анъанавий архитектура 
услубини мужассамлаштирган мужизавий бино”" 
хисобланади. 


ХУЛОСА 


Хулоса килиб айтганда, ислом динини Тан, Сун, 
Юан ва Мин сулолалари хукмронлик даврларида 
Хитой буйлаб ёйилиши ва ривожланиши унинг 
камровини ошириб юборди. Мин сулоласи 
хукмронлигининг Урталарида исломнинг Хитойдаги 
тараккиётига доир куйидаги фундаментал Узга- 
ришлар 103 берди: 

— биринчидан, мусулмонларнинг сиёсий 
мақоми ўзгариб, улар Хитой маҳаллий фуқаросига 
айланишди; 

— иккинчидан, Мин ҳукумати империя Tapak- 
қиёти учун қишлоқ хўжалигини ривожлантиришга 
бирламчи эътибор каратганлиги мусулмонларнинг 
савдо фаолиятига салбий таъсир кўрсатди. Оқибатда, 
тижоратга мол-мулкидан катта улуш сарфлаган 
мусулмонларнинг иқтисодий ва ижтимоий 
мақомлари пасайди; 

— учинчидан, Хитойдаги мусулмонлар “кенг 
ҳудудларга ёйилганлиги” ва “зич бўлиб яшаганлиги” 
(“big dispersion and small concentration”) билан 
характерланиши уларни бошка худудлардаги 
диндош Ba миллатдошлари билан алокаларга 
киришишларини кийинлаштириб куйди. Бундан 
ташкари, Мин сулоласи миллий ассимилицияси 
сиёсатини давом эттириб, бир миллат ичида никох 
богланишини чеклаб куйди. Бу эса мусулмонларни 


^ https://www.mei.edu/publications/mosques-and-islamic- 
identities-china 

хитой тилидан фойдаланиш Ba ўз миллий тилларига 
оид кадриятларни аста-секин унутиб бориш 
шароитида колдирди. 

— туртинчидан, Хитойда ислом дини 
тараккий этган даврда юзага келган “Жиао Фанг” 
(мусулмон тураргохлари) тизими таркок холдаги 
мусулмонларнинг умумий кадрият, этика ва 
маросимларга асосланган янги миллий жамоаларни 
шакллантиришларига замин яратди. Уз навбатида, 
мазкур тарихий жараёнлар натижасида мафкуравий 
жабхада ислом ва конфуцийлик уртасидаги тусик 
ёки бегоналашув холати бартараф этилди. Бошка 
диннинг муштарак эътикодий карашларига 
уйгунлашиш оркали ислом таълимоти ва фалсафаси 
кенгрок худудларга таркалиб, Хитойда муайян 
мавкега эга була бошлади. 

